સમગ્ર રાજ્ય સાથે સુરેન્દ્રનગર જિલ્લામાં પણ ચાલુ વર્ષે ધોધમાર વરસાદ નોંધાયો છે. ત્યારે જિલ્લાના ચોટીલા, લીંબડી, સાયલા સહીતના તાલુકાઓમાં અતિવૃષ્ટિને પગલે ભારે નુકશાન થયું છે. જયારે ઝાલાવાડના ખેડૂતોએ મોંઘાદાટ બિયારણો, ખાતર પાછળ લાખો રૂપિયાનો ખર્ચ કરી કપાસ, એરંડા, અડદ જેવા પાકોનું વાવેતર કર્યું હતું પરંતુ ભારે વરસાદ અને પૂરને કારણે ખેડૂતોની લાખો હેકટર જમીનનું ધોવાણ થઇ જતા પાક બળીને ખાખ થઇ ગયો છે, અને ખેડૂતોને ભારે નુકશાની થઇ છે. ત્યારે રાજ્ય સરકાર દ્વારા ખેડૂતોને થયેલ નુકશાની અંગે વઢવાણ, ચોટીલા સહીત લીંબડી તાલુકાના અનેક ગામોમાં સર્વે પણ કરવામાં ન આવતા રોષ જોવા મળ્યો હતો.